Cargols, una exquisidesa de la cuina catalana
Cargols, una exquisidesa de la cuina catalana	Destacats
Si agraden, ho fan amb bogeria, però si no agraden poden fer fins i tot fàstic, així sense terme mig, és la principal característica dels cargols com a oferta gastronòmica. El cargol és un dels primers aliments de la humanitat, un aliment abundant i fàcil de trobar. Un aliment que, lentament, han fet el camí de la cuina de subsistència cap a l’alta gastronomia per acabar sent un dels productes més característics de la cuina tradicional catalana.
Actualment el cargol s’ha convertit en un ingredient important en la cuina catalana i els restauradors busquen rescatar receptes tradicionals i populars, per provar amb elles noves maneres de cuinar aquesta menja. La seva popularitat ha fet que cada any es celebrin trobades gastronòmiques al seu entorn, la més important, indiscutiblement, l’Aplec del Cargol de Lleida, on s’han arribat a cuinar 12 tones de cargols.
Gairebé tots els cargols es poden cuinar però n’hi ha set o vuit classes que destaquen especialment per la seva carn greixosa, indiscutiblement, el rei és el cargol bover, seguit del vinyal. Els podem comprar o collir, i es poden menjar durant tot l’any, encara que la millor època per anar a collir-los és, precisament ara, arribada la primavera entre els mesos de març i abril. Abans de cuinar-los serà important depurar-los, els millors cargols són aquells que han estat dejunats o purgats entre 8 ó 10 dies, per evitar els efectes de la ingesta d’herbes nocives o verinoses per part dels cargols que podrien arribar al nostre sistema digestiu. Un cop purgats i nets, es poden cuinar directament o hi ha qui abans de cuinar-los prefereix bullir-los.
La majoria de cops els cargols es presenten cuinats a la llauna, però les seves possibilitats a l’hora d’entrar a les cuines són diverses i molt variades, els cargols sols en sec els podrem menjar a la llauna, a la brutesca, a la graella o bullits i acompanyats amb salses com allioli, maioneses, vinagretes o tomàquet. Però també els podrem cuinar amb salsa, a la cassola amb pernilet o cansalada, amb tomàquet i costella de porc, amb samfaina o cuinats amb sobrassada. I no rebutjarem uns bons cargols amb conill, amb gambes o amb naps.
Possibilitats infinites que si us han obert la gana de provar o tastar podreu trobar als nostres restaurants recomanats.
L’Era Restaurant
Tel. 93 795 01 14
A més dels tradicionals cargols a la llauna ofereix plats amb cargols com l’arròs amb conill i cargols
Restaurant Quatre Rellotges
Tel. 93 757 41 94
Tel. 93 395 41 55
Cargols a la gourmanda
Tel. 93 755 21 74
Cargols a la Llauna, però amb el toc especial de La Girella
Tel. 93 753 21 60
Tel 93 753 17 03
Restaurant Picapoll BRASA 38
Tel. 93 754 22 53
Cargols sal i pebre
Més en aquesta categoria: « El calçot, rei de l’hivern Brasa i cargols, festes gastronòmiques en companyia »